Aurinkopaneelit ovat pitkäikäisiä ja vaativat vain vähän huoltoa. Paneelit toimivat 35–40 vuotta, eikä niiden tekniikka vanhene sinä aikana. Nykyään on edelleen käytössä 1980-luvulla asennettuja paneeleja. Useimmat paneeleiden valmistajat antavat aurinkopaneeleille 25 vuoden tuotantotehotakuun, jolloin paneelin teho on vielä 25 vuodenkin käytön jälkeen vähintään 80 prosenttia alkuperäisestä. Invertteri on käytännössä aina uusimista vaativa osa. Invertteri joudutaankin yleensä vaihtamaan uuteen kerran aurinkopaneelien käyttöiän aikana.